**IZBORNA NASTAVA U OPĆOJ GIMNAZIJI – OBAVIJEST UČENICIMA I RODITELJIMA**

Dragi učenici, poštovani roditelji,

molimo Vas da pažljivo pročitate informacije o izbornoj nastavi u općoj gimnaziji, te uz Vjeronauk – Katolički ili Etiku **obvezno** odaberete po još jedan izborni predmet, sukladno propisanom nastavnom planu (<https://www.gssjd.hr/wp-content/uploads/2019/09/Odluka-o-dono%C5%A1enju-nastavnog-plana-za-gimnazijske-programe.pdf>).

Vjeronauk i Etika imaju status **specifičnih izbornih predmeta** i ostvaruju se s po jednim satom nastave tjedno tijekom cijelog srednjoškolskog obrazovanja, a od drugog razreda učenici **obavezno** biraju po još **jedan izborni predmet** s **dva sata nastave** tjedno.

Izborni programi mogu biti jednogodišnji, dvogodišnji i trogodišnji. Moguće je stoga da učenik svake godine od 2. do 4. razreda bira po jedan jednogodišnji program; da tijekom školovanja od 2. do 4. razreda kombinira jedan dvogodišnji i jedan jednogodišnji izborni program, ili pak da u drugom razredu odabere trogodišnji program i pohađa isti predmet do kraja školovanja. Ako odabere dvogodišnji ili trogodišnji program, u pravilu bi ga trebao pohađati cijelo predviđeno vrijeme trajanja (dvije odnosno tri godine), no sukladno Zakonu o odgoju i obrazovanju u osnovnoj i srednjoj školi, **može zatražiti promjenu odabranog izbornog predmeta. Promjena se ne može zatražiti tijekom, nego isključivo po završetku nastavne godine za koju je predmet odabran, te se primjenjuje od naredne školske godine.**

***Članak 27***

*(5) Predmeti koji se izvode izborno* ***obvezni su tijekom cijele školske godine*** *za sve učenike koji se za njih opredijele. Učenik bira izborni predmet ili izborne predmete pri upisu u prvi razred ili* ***najkasnije do 30. lipnja tekuće godine za iduću školsku godinu****. Za uključivanje učenika u izbornu nastavu potrebna je* ***pisana suglasnost roditelja****.*

*(6) Učenik može prestati pohađati nastavu izbornog predmeta nakon* ***pisanog zahtjeva roditelja*** *učenika koji se mora dostaviti učiteljskom/nastavničkom vijeću* ***nakon završetka nastavne godine****, a najkasnije do 30. lipnja tekuće godine za sljedeću školsku godinu.* ***Učenik srednje škole izborni predmet koji je prestao pohađati mora zamijeniti drugim izbornim predmetom.***

Jednom kad učenik uz pisanu suglasnost roditelja odabere izborne predmete (Vjeronauk - Katolički ili Etiku i još jedan predmet s tjednom satnicom od 2 školska sata), te je predmete obvezan pohađati, kao i predmete koji imaju status obveznih. To podrazumijeva da se izostanci evidentiraju kao i svi drugi, a provjere iz izbornog predmeta imaju isti status kao i provjere iz obveznih predmeta (računaju se u dozvoljeni broj usmenih provjera dnevno odnosno pisanih provjera tjedno). Zaključne se ocjene upisuju u svjedodžbu u rubriku namijenjenu izbornim predmetima, te ulaze u opći uspjeh.

Škola nudi izborne predmete u skladu sa svojim mogućnostima. Odabir ćete izvršiti na način da **ponuđene predmete poredate prema prioritetu** i popunjeni obrazac **predate razrednici/razredniku do kraja nastavne godine,** odnosno **26. lipnja 2020.**, na način kako je navedeno u priloženom upitniku.

Članak 5 Državnog pedagoškog standarda srednjoškolskog sustava odgoja i obrazovanja propisuje da **u odgojno-obrazovnoj skupini formiranoj za potrebe izvođenja izborne nastave mora biti najmanje 10 učenika**. Po završetku prikupljanja suglasnosti roditelja utvrdit će se koliki je interes učenika za ponuđene predmete (osim Vjeronauka ili Etike, koji imaju status specifičnih izbornih predmeta), **te će se organizirati nastava samo onih predmeta za koje interes iskaže više od 10 učenika. To znači da će pojedini učenici u konačnici možda ići na nastavu predmeta koji im je posljednji izbor, no ne postoji opcija prema kojoj izbornu nastavu učenik ne bi pohađao zato što mu izbor većine nije po volji.**

**Nakon što ste se upoznali sa svim relevantnim informacijama, molimo ispunite upitnik.**

**IZBORNA NASTAVA U OPĆOJ GIMNAZIJI – UPITNIK ZA UČENIKE I RODITELJE**

**Suglasnost za odabir izbornog predmeta u trećem razredu opće gimnazije u šk.god. 2020./2021.**

Razrednica: Marina Bedeković, dipl.ing.

**Izborni predmeti u ponudi:**

1. **Talijanski jezik – trogodišnji program – samo za učenike koji su u nastavu Talijanskog jezika uključeni i ove šk. god. - Damir Aužina, prof. – Vidi proceduru u slučaju odustajanja!**
2. **Biologija – jednogodišnji program – Marina Bedeković, dipl.ing.**
3. **Geografija – jednogodišnji program – Biserka Bilić, prof.**
4. **Povijest – jednogodišnji program – Jasna Crneković, prof.**
5. **Fizika – Astronomija – jednogodišnji program – Ivan Žugaj, dipl.ing.**

Poštovani roditelji,

sukladno pojašnjenju navedenom u dokumentu *Izborna nastava u općoj gimnaziji – obavijest učenicima i roditeljima*, molimo Vas da u dogovoru sa svojim djetetom ispunite niže navedni upitnik, **na način da SVIH PET gore ponuđenih predmeta poredate prema prioritetu**, te potpisom date suglasnost Školi da Vaše dijete pohađa nastavu izbornog predmeta, sukladno Zakonu o odgoju i obrazovanju.

**Ako Vam nisu dostupni printer i skener, dokument ispunite u programu word i pošaljite ga razrednici mailom ili, u suradnji s djetetom, u sustav MS Teams, te će se smatrati važećim bez potpisa. Molimo Vas da tu obvezu ispunite zaključno s 26. lipnja 2020.** Podsjećamo,učenici su izabrani izborni predmet dužni pohađati tijekom cijele nastavne godine, te izvršavati sve obveze koje iz njega proizlaze.

|  |  |
| --- | --- |
| **Ime i prezime učenika/učenice:** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **U šk. god. 2020./2021. želim slušati izborni predmet \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.** | |
| **Ukoliko zbog premalog interesa (manje od 10 učenika) neće biti moguće organizirati nastavu gore navedenog predmeta, moj drugi izbor je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.** | |
| **Ukoliko zbog premalog interesa (manje od 10 učenika) neće biti moguće organizirati nastavu gore navedenih predmeta, moj treći izbor je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**  **Ukoliko zbog premalog interesa (manje od 10 učenika) neće biti moguće organizirati nastavu gore navedenih predmeta, moj četvrti izbor je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**  **Ukoliko zbog premalog interesa (manje od 10 učenika) neće biti moguće organizirati nastavu gore navedenih predmeta, moj peti izbor je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.** | |
|  | |
| Ukoliko sljedeće školske godine **predmet Vjeronauk - Katolički želite zamijeniti predmetom Etika ili obrnuto**, molimo **konzultirajte se s predmetnim profesoricama** (Rukavina i Stipinović), a potom **u tajništvo Škole (na službenu e-mail adresu, zemaljskom poštom ili osobno, pridržavajući se propisanih mjera HZJZ-a i Stožera civilne zaštite) predajte pisani zahtjev roditelja** za promjenu. **U suprotnom će se smatrati da želite zadržati onaj od ta dva predmeta koji ste slušali u šk.god. 2019./2020.**  Sukladno Zakonu o odgoju i obrazovanju, zahtjev za sljedeću školsku godinu na bilo koji od predložena tri načina možete podnijeti **do 30. lipnja 2020. (zaključno s tim poštanskim nadnevkom ako šaljete zemaljskom poštom). Ako zahtjev šaljete e-mailom, provjerite je li Vam stigla obavijest o primitku e-maila. Ako nije, kontaktirajte nas na 01 20 60 047, također unutar zakonskog roka.**  Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| Potpis učenika/učenice: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| Ime, prezime i potpis roditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |